stanford-oval/wikipedia huggingface dataset:
יוסי סעדון (טניסאי)
הערות שוליים

↑  Yossi Sa’adon – Wheelchair Tennis, באתר Zahal Disabled Veterans Organization
↑  יובל בר, סעדון וברדיצ'בסקי אלופי ישראל בכסאות גלגלים, באתר ynet, 31 בדצמבר 2021
↑  ליאור ברטל, ‏גיא ששון הוביל את נבחרת הטניס בכיסאות גלגלים למקום השני בעולם: "אנחנו נחשבים לכוח חזק", באתר דבר העובדים בארץ ישראל, 17 במאי 2023
|  משלחת ישראל למשחקים הפאראלימפיים טוקיו (2020)  |
| --- | --- | --- |
|  אתלטיקה | אלכסנדר אלכסיינקו |  |
|  בדמינטון | נינה גורודצקי |  |
|  בוצ'ה | נדב לוי |  |
|  הרמת כוח | פולינה כצמן |  |
|  חתירה | שמוליק דניאל •  מורן סמואל • רביעייה מעורבת (סימונה גורן, ברק חצור, מיכל פיינבלט, אחיה קליין וההגאית מרלנה מילר) |  |
|  טניס | אדם ברדיצ'בסקי • שרגא ויינברג • יוסי סעדון • גיא ששון |  |
|  טניס שולחן | קרולין טביב |  |
|  ירי תחרותי | יוליה צ'רנוי • דורון שזירי |  |
|  כדורשער | נבחרת ישראל (נשים) (רוני אוחיון, ליהיא בן-דוד, גל חמרני (קפטן), אורי מזרחי, אלהאם מחאמיד רוזין, נועה מלכה) |  |
|  קיאק | פסקל ברקוביץ |  |
|  שחייה | יוליה גורדיצ'וק • ורוניקה גירנקו •  עמי דדאון • אראל הלוי • בשאר חלבי • אריאל מליאר •  מארק מליאר •  איאד שלבי |  |
RTR Planeta

| --- | --- |

 פרטי הערוץ
 מדינה:  רוסיה 
 תאריך השקה:  2002 
 בעלות:  VGTRK 
 משרד ראשי:  מוסקבה 
 www.rtr-planeta.com
 
RTR-Planeta הוא השירות הבינלאומי של VGTRK, חברת שידור בבעלות המדינה ברוסיה. זהו ערוץ בינלאומי הזמין ברחבי העולם באמצעות כבלים ולוויין. למעשה, RTR Planeta היא הספקית היחידה של תוכניות טלוויזיה בשפה הרוסית לאזור אסיה-פסיפיק המכוסה על ידי לוויין AsiaSat 2. כדי להגביר את נגישות התוכן שלו לצופי הערוץ אומץ שימוש בטכנולוגיות חדשות ובשידור באמצעות IPTV, ADSL וברשתות מתקדמות אחרות.
באוקטובר 2009 נוצרה במיוחד גרסה נפרדת של ערוץ הטלוויזיה ששודרה באמצעות לוויין אאוטלסאט 36A לצופי טלוויזיה אוקראינים. הדבר נעשה מכיוון שב-1 בנובמבר 2008 דרשה מועצת השידור והרדיו האוקראינית כי מפעילי הכבלים (האוקראינים) יסירו את ערוצי הטלוויזיה הרוסיים שלא אימצו את החקיקה האוקראינית מרשימות השידור שלהם. ההחלטה השפיעה בעיקר על RTR-Planeta, הערוץ הראשון ורשת TV Center. כמו כן, באותה עת, הוא נבנה על ידי אלקטל ספייס מבוסס על הלוויין Spacebus-3000B2, ששוגר בטיסת הבכורה של רקטת אטלס III.
ב-1 במאי 2010, RTR Planeta חזרה לרשתות הכבלים האוקראיניות.
ב-3 ביוני 2022 הופסקו שידורי הערוץ בשטח האיחוד האירופי.
חרם ליטאי

באפריל 2015 נחסמו שידורי RTR Planeta לשלושה חודשים על ידי ליטא בגלל מה שהיא טענה כתעמולה ועידוד "אלימות והפעלת מלחמה". נציבות הרדיו והטלוויזיה של ליטא הסבירה כי RTR Planeta מציגה את האוקראינים כאויבי רוסיה ומפגינה בזלזול לשלמותה הטריטוריאלית של אוקראינה.
חרם לטבי

ב־31 בינואר 2019 נחסמו שידורי RTR Planeta במשך שלושה חודשים בלטביה בגלל העברת "נאומי תעמולה ושנאה, שנחשבו לעודד אלימות". כמה מנאומי השנאה עודדו את הצופים לתלות אוקראינים בגלל השקפותיהם הפוליטיות. זו הייתה הפעם השנייה שהערוץ קיבל איסור בלטביה, הפעם הקודמת הייתה בשנת 2016, אז הואשם הערוץ בהפיץ מידע כוזב.
נציגות בישראל

סרגיי פשקוב כתב הערוץ בישראל החל משנת 2003. בעקבות כתבות החד-צדדיות שלו בתחילת מלחמת חרבות ברזל נחתמה עצומה להעמדתו למשפט בארץ.
גלריה

לוגו RTR אירופה
לוגו החל מ-1 ביולי 2002 עד 31 בדצמבר 2009
הלוגו החל מ-30 במאי 2010
הערות שוליים

↑  TV channel RTR-Planeta proposes special version for Ukraine, Kyiv Post (October 13, 2009)
↑  ‘Lithuania creates precedent in EU by banning Russian TV station’, Delfi, April 10, 2015
↑  https://www.hs.fi/ulkomaat/art-2000005984806.html
| רשתות טלוויזיה עיקריות בפדרציה הרוסית רוסיה |
| --- | --- | --- |
| הרשת הרוסית לשידורי רדיו וטלוויזיה | הרשת הרוסית לשידורי רדיו וטלוויזיה |  |
| החבילה הראשונה | הערוץ הראשון • רוסיה-1 • Match TV • ‏НТВ • ערוץ 5 • רוסיה-תרבות  •  קרוסלה • רוסיה-24 • הערוץ הציבורי • TV Center |  |
| החבילה השנייה | REN TV • ‏CTC • ספאס • דומשניי • THT • TV3 • יום שישי • MIR • זבזדה • Muz-TV |  |
| כבלים ולווין | כבלים ולווין |  |
| ערוצים נוספים | RTVi • 2x2 • מוסקבה 24 • מוסקבה. אמון • RTR Planeta |  |
| ערוצי חדשות ובידור | רוסיה-24 • Russia Today ‏ • RBK • גשם |  |
| ערוצי מוזיקה | Russian Music Box •‏ Muz-TV |  |
| ערוצי ילדים ונוער | Nickelodeon • Disney |  |
| ערוצי טבע ומדע | Discovery • National Geographic |  |
| ערוצי עבר | רוסיה-2 • TV-6 |  |
| שונות | VGTRK‏ • Tricolor TV • ‏NTV Plus • ‏Star Media • גזפרום מדיה • מגדל אוסטנקינו • National Media Group • גזפרום-מדיה • CTC Media‏ • UTH רוסיה |  |
מתתיהו לונץ

| --- | --- |

 לידה:  6 ביוני 1894
 פטירה:  27 בספטמבר 1979  (בגיל 85)
 מדינה:  ישראל 
 מקום קבורה:  בית הקברות היהודי חוף הכרמל 
 
מתתיהו לונץ (5 ביוני 1894 – 27 בספטמבר 1979) היה בנקאי ופעיל ציבור ביישוב ובישראל.
ספסל לזכרם של אסתר ומתתיהו לונץ בחיפה
קורות חיים

מתתיהו לונץ נולד בירושלים לדבורה (לבית עקיבא ריטבסקי) ואברהם משה לונץ, חוקר ארץ ישראל.
לונץ החל לעבוד בבנק אפ"ק ביפו ב-1913. ב-1919, אחרי פטירת אביו, עבר לעבוד בסניף בירושלים. בין לבין, בזמן מלחמת העולם הראשונה גויס לצבא העות'מאני כצנזור.
לאחר מכן הועבר לצפת על מנת לשמש מנהל הסניף המקומי של הבנק לכעשר שנים. בצפת החל בפעילות ציבורית ושימש יו"ר ועד הקהילה העברית. בזמן מאורעות תרפ"ט עמד יחד עם בנקאי אחר, אליהו קלינגר, בחזית השטח היהודי על מנת לרסן את פעילות הערבים.
ב-1930 עבר לטבריה לטובת ניהול סניף אפ"ק המקומי. גם שם שימש כיו"ר ועד הקהילה וככזה תרם למיתון הסכסוכים בין הקהילה היהודית לשכניה הערבים.

מטבריה עבר לחיפה ב-1936. היו אלו ימי העלייה החמישית והעיר התפתחה במהירות. ב-1953 "הוחזר" לירושלים, אך במהרה חזר לחיפה.
גם בחיפה שימש בתפקידים ציבוריים כגון יו"ר הוועד המקומי של קרן היסוד, חבר הקוּרָטוֹרְיוֹן (חבר נאמנים) של בית הספר הריאלי העברי, נשיא לשכת המסחר העירונית, יו"ר אגודת בית שבתי לוי, יו"ר המועדון הימי והכלכלי מיסודו של החבל הימי לישראל, נשיא סניף רוטרי, יקיר העיר חיפה. משנת 1957 החל לשמש כקונסול כבוד של דנמרק בחיפה וסמלה של דנמרק התנוסס על בית המשפחה.
תמיכתו באגודת צופי ים נענתה בקריאת סירת מפרשים "מתתיהו לונץ" על שמו.
על שמו רחוב בחיפה. השם ניתן ב-1989.
משפחתו

ב-1920 התחתן עם אסתר לבית משפחת ברקוף מזכרון יעקב.
אחיו הם ד"ר יעקב לונץ (ידוע בשם העט "יעקב אסיא"), שרה, והסופרת חנה לונץ בולוטין.
ילדיו הם דבורה גורי, שהייתה אלחוטנית בהגנה והמשיכה אחר כך בשירות המדינה. תרזה גויסה במלחמת העצמאות לפלמ"ח שם הייתה מזכירה פלוגתית ומאוחר יותר נישאה לרב חובל עמנואל קלמפרר ורמי לונץ, תת-אלוף בחיל הים הישראלי.
לקריאה נוספת

מתתיהו לונץ, בימים ההם, רבעון לבנקאות, איגוד הבנקים בישראל, גיליון 24, אדר ב' תשכ"ז, מרץ 1967
הערות שוליים

↑  יקירי העיר חיפה באתר מועדון רוטרי חיפה
↑  סיור ברחובות חיפה מבלי לקום מהכורסא (כ"ב) ב"חיפה מבלי לקום מהכורסא"
↑  אמציה פלד, מדריך רחובות חיפה, אוניברסיטת חיפה ועיריית חיפה, 2007, עמ' 228
↑  ברכה לבבית, הארץ, 13 ביולי 1920
↑  הפלוגה התוקפת באתר הזיכרון לקרב נבי יושע
| --- | --- |
בקרת זהויות :  NLI: 987007309761105171  ISNI: 0000 0000 6795 8281  VIAF: 97574601   WorldCat (עם VIAF): 97574601
אילן גרין

| --- | --- |
אילן גרין
אילן גרין
 לידה:  1963 (בן 61 בערך)
 מוקד פעילות:  ישראלגבעתיים, ישראל
 תקופת הפעילות:  מ-1983
 סוגה:  רוק, פסקולים למחול ותיאטרון.
 חברת תקליטים:  LA4 נענע דיסק הד ארצי
 www.greenet.co.il
אילן גרין (ידוע גם כ"גרין"; נולד ב-1963) הוא מוזיקאי ישראלי, ממקימי להקת נקמת הטרקטור עמה ניגן בין השנים 1989–2004 והיה שותף ל-7 אלבומים של הלהקה, מעצב גרפי, מעצב אתרים, אומן סאונד, בונה כלי נגינה ומרצה.
גרין מלחין ומשתתף בהצגות, מופעי מחול, מיצגים ועוד (בין השאר עם להקת מחול בת-שבע, תמר רבן, פסטיבל עכו, הזירה הבין-תחומית, קבוצת תיאטרון רות קנר ועוד).
הוא מייסד ומנהל את "המחלקה למוזיקה חדשה" בבית הספר לאמנות מוסררה, ירושלים (2003).
גרין מרצה במגוון מקצועות מוזיקליים: אמנות הסאונד, בניית כלי נגינה, הדרכת הרכבים, סינתזה, הנחיית פרויקט גמר ועוד.
מנהל מוזיקלי פסטיבל מוסררה מיקס.
גרין היה שותף במספר הרכבים הרכבים:
דורלקס סדלקס ובדיסק דום (1993–1997).
"קרכצ", הרכב העוסק ברעש, צלילים אלקטרוניים ואקוסטיים חיים (1999–2009).
"גרין", בה כתב, הלחין ושר את כל השירים (2011–2013).
"קולות הלוויים" - פרויקט במסגרתו בנה ועיצב מחדש כלי נגינה מתקופת בית המקדש (2008).
מעצב גרפי (בעיקר בתעשיית המוזיקה: אביב גפן, טיפקס, ירמי קפלן, כנסיית השכל, משינה ועוד)
בשנת 2013 הקים עם חברים לדרך את "עמותת מוזה" (המוזיקאים העצמאים) ששמה לה למטרה לאגד את המוזיקאים העצמאים בישראל, לייצגם ולהיאבק למען שמירה על זכויותיהם.
בשנת 2014 כתב מוזיקה להצגה "אמסטרדם בלוג" בפסטיבל עכו ומוזיקה למחול "סוד האינסוף של נועה".
בשנת 2016 יזם ואצר את פסטיבל "אינסטרומנטה" לבוני כלי נגינה במוזיאון יפו.
בשנת 2020 הוציא סינגל בשם "ביל גייטס".
תערוכות

2009 "מפת סאונד אחוזת בית", תערוכה קבוצתית, ביאנלה לאמנות ART_TLV 2009, ת״א. אוצרים: מעיין שלף ומיכאל גדליוביץ׳.
2010 "מפת סאונד פתח-תקווה", מוזיאון פ״ת לאמנות, פ״ת. אוצרת: דרורית גור-אריה.
2011 "על פי מקורות זרים", תערוכה קבוצתית, המרכז לאמנות דיגיטלית, חולון. אוצר: גלעד מלצר.
2013 "Ars Electronica, "Ars Campus IL, לינץ. תערוכה קבוצתית, אוצרות: יעל אילת ולילך שטיאט.
2014 "צינור השמע", תערוכה קבוצתית, הגלריה החדשה במוסררה, י-ם. אוצר: יוני ניב.
2017 "SOUND", תערוכה קבוצתית, מוזיאון העיצוב, חולון. אוצרות: לילך שטיאט וענת ספרן.
דיסקוגרפיה

עם נקמת הטרקטור:
1990 - נקמת הטרקטור
1991 - קיר
1992 - זכות הצעקה
1995 - ארונות מטבח
1996 - מטבח אקוסטי
1999 - טעות של הירח
2002 - לאן הולכים פתאום כולם
סולו:
1996 - "לאן נעלם החושך כשמדליקים את האור"
2004 - "תקליט קטן"
2009 - "קולות הלוויים"
2012 - "כנסו כנסו"
2022 - 13
אחר:
1996 - דום, עם דורלקס סדלקס
רב-תאיים

אצות Undaria pinnatifida מקבוצת ה-Ochrophyta.
דבורת בומבוס מאביקה קרד. הצמחים ובעלי החיים הם הקבוצות הידועות והנפוצות ביותר של רב-תאיים.
רב-תאיים הם יצורים המורכבים ממספר גדול של תאים, להם תפקידים שונים. הם בעלי נוזל מתווך המאפשר מעבר חומרים בין התאים מפנים הגוף והחוצה. הם נבדלים מחד-תאיים שלהם תא בודד המשמש כמרכז הגוף ללא תלות בתאים אחרים, מה שמגביל את גודלם לצורה מיקרוסקופית.
טקסונומיה

בעבר, רב-תאיים הייתה קבוצה טקסונומית גדולה של ממלכת החי, שכללה את כל האורגניזמים שאינם חד-תאיים. כיום מקובל לחלק את היצורים החיים באופן שונה. ישנן שלוש על-ממלכות, ורק באחת – האאוקריוטים – ישנן ממלכות בעלות רב-תאיים, הכוללות את בעלי החיים (מקבוצת הרב-תאיים האמיתיים), צמחים, פטריות אמיתיות, פרוטיסטים, סטראמנופילס ועוד. קבוצות אלה אינן קרובות אלא פוליפילטיות.
התפתחות רב-תאיים

מעריכים כי יצורים רב-תאיים הופיעו לראשונה לפני מיליוני שנים. בניסוי גידלו שמרים במבחנה, אספו את הכבדים ששקעו וגידלו אותם שוב ושוב. הופיעה מוטציה של גושי תאים קטנים דמויי פתיתי שלג, שגם בהתחלקותם אינם נפרדים לשמרים בודדים. כשהשרו מוטציה שמונעת שימוש בחמצן, גושי התאים גדלו והפכו דחוסים וקשיחים.
בשנת 2016 הוכרזה השמורה האקולוגית מיסטייקן פוינט כאתר מורשת עולמי של אונסק"ו, מכיוון שהיא מכילה את הממצאים העתיקים ביותר שנמצאו של מאובנים של יצורים רב-תאיים. השמורה היא המחשה פיזית ייחודית לנקודת מפנה דרמטית בתולדות מוצא החיים על פני כדור הארץ – נקודה בה לאחר כמעט 3 מיליארד שנים של התפתחות, הופיעו לראשונה יצורים מורכבים יותר מבחינה ביולוגית.
הערות שוליים

↑   ניו יורק טיימס, תאי שמרים בדמות פתיתי שלג מספקים רמזים לסודות האבולוציה, באתר הארץ, 17 במאי 2023
↑  השמורה האקולוגית מיסטייקן פוינט באתר אונסק"ו
| --- | --- |
בקרת זהויות :  NKC: ph568953 
ערך זה הוא קצרמרבנושא ביולוגיה. אתם מוזמנים לתרום לוויקיפדיה ו.
איסוף סיסוקו

אִיסוּף במבה סיסוקו (בצרפתית: Issouf Bemba Sissokho; נולד ב-30 בינואר 2002) הוא כדורגלן מאלי המשחק בעמדת הקשר במכבי תל אביב מליגת העל.
קריירת מועדונים

נולד בבמקו בירת מאלי. סיסוקו גדל במחלקת הנוער של דרבי אקדמי, במולדתו.
ב-30 בינואר 2020 חתם בז'ירונדן דה בורדו מליגת העל הצרפתית, והחל לשחק בקבוצת המילואים של המועדון. בשנת 2021 החל לשחק גם בקבוצת הבוגרים של בורדו.
באוגוסט 2024, חתם במכבי תל אביב מליגת העל לשלוש שנים עם אופציה לעונה נוספת.
נבחרות מאלי

שיחק 6 משחקים במדי הנבחרת הצעירה עד גיל 20 של מאלי, כשייצג את מולדתו בטורניר הכדורגל שנערך כחלק ממשחקי אפריקה (2019).
נכלל גם בסגל הנבחרת האולימפית עד גיל 23 של מאלי לטורניר הכדורגל באולימפיאדת פריז (2024).
הערות שוליים

↑  Isidore AKOUETE‏, Issouf Sissokho : Le Malien devient Bordelais, באתר Africa Top Sports, ‏30 בינואר 2020 (בצרפתית)
↑  איסוף סיסוקו הצטרף למכבי, באתר מכבי תל אביב, ‏4 באוגוסט 2024
↑  Diakité, Bréhima (14 באוגוסט 2019). "Mamoutou Kané lâche ses 18 Aiglons" (בצרפתית). Référence14Sport. אורכב מ-המקור ב-16 באוגוסט 2019. נבדק ב-17 באוגוסט 2019. {{cite web}}:  (עזרה)
↑  Voici la liste des joueurs sélectionnés par le sélectionneur, Badra Alou Diallo pour les Jeux Olympiques Paris 2024 בחשבון הפייסבוק הרשמי של פדרציית הכדורגל המאלית, 8 ביולי 2024 (בצרפתית)
| נבחרת מאלי – אולימפיאדת פריז 2024 |
| --- | --- | --- |
|  1 ל. דיארה •  2 דוקורה •  3 ה. דיאלו •  4 טונקארה •  5 א. סיסה •  6 סאקו •  7 סמאקה •  8 טראורה •  9 דומבייה •  10 ג'ידו •   11 ט. דיארה •  12 סיסוקו • 13 ב. דיארה •  14 ד. דיאלו • 15 מ. סיסה • 16 קוליבאלי • 17 דיומנדה • 18 דיאקיטה • מאמן: א. דיאלו |  1 ל. דיארה •  2 דוקורה •  3 ה. דיאלו •  4 טונקארה •  5 א. סיסה •  6 סאקו •  7 סמאקה •  8 טראורה •  9 דומבייה •  10 ג'ידו •   11 ט. דיארה •  12 סיסוקו • 13 ב. דיארה •  14 ד. דיאלו • 15 מ. סיסה • 16 קוליבאלי • 17 דיומנדה • 18 דיאקיטה • מאמן: א. דיאלו | מאלי |
אבי ברמן

| --- | --- |

 לידה:  2 ביולי 1971 (בן 53) תל אביב, ישראל
 מוקד פעילות:  ישראל 
 עיסוק:  מלחין
 aviberman.com
 
הצ'לן חורש רם מנגן את "שבבי-עץ" בנגריה, יפו 2011
אָבִי בֶּרְמָן (נולד ב-2 ביולי 1971) הוא מלחין ישראלי.
ביוגרפיה

ברמן נולד בתל אביב ולמד בירושלים בתיכון שליד האקדמיה למוזיקה ולמחול. בגיל 13 החל ללמוד קומפוזיציה אצל אנדרה היידו. לאחר שירותו הצבאי, למד לתואר ראשון באקדמיה למוסיקה ולמחול בירושלים אצל מנחם צור וינעם ליף והמשיך את לימודי הקומפוזיציה לתואר אמן באוניברסיטה לאומנויות בברלין אצל וולטר צימרמן(אנ') ולדוקטורט באוניברסיטת פנסילבניה.
עם סיום לימודיו בארצות הברית, החל ללמד קומפוזיציה במחלקה למוזיקה חדשה במוסררה בית הספר הרב תחומי לאמנות וחברה ע"ש נגר.
בנוסף הוא לימד בתיכון האקדמיה למוסיקה ולמחול בירושלים משנת 2003 עד שנת 2023.
יצירתו

ברמן משתייך לאסכולת הכתיבה המודרניסטית, אך עם זאת ברבות מיצירותיו ניכרות השפעות וטכניקות כתיבה ממגוון סגנונות מוזיקליים ביניהם: מוזיקה חוץ מערבית, מוזיקה יהודית ושירת בית הכנסת. כתיבתו מתאפיינת בקווים מלודיים המתכתבים עם השפה המוזיקלית הרומנטית; במצלולי אקורדים ותבניות מרווחיות ייחודיות; ובתזמור לא שגרתי.
יצירתו כוללת שתי סימפוניות ויצירות קאמריות רבות (4 רביעיות מיתרים, קווינטט פסנתר, אוקטט), סדרת דואטים (דואט לשני פסנתרים, דואט לשני צ'לים ודואט לשני קלרינטים) ויצירות למגוון כלי סולו, וכלי סולו בליווי פסנתר.
בפברואר 2017 ביצעה התזמורת הסימפונית ירושלים יחד עם שני סולנים ושתי מקהלות את יצירתו "קדיש יתום" בביצוע בכורה עולמי.
ברמן מבוצע רבות, בעיקר באירופה ובארצות הברית, בין הגופים אליהם הוזמן לכתוב:
תזמורת היידישר קולטורבונד בברלין (Symphony in one Movment).
הפסטיבל למוזיקה קאמרית בג'וליטה בשוודיה (views & points of View - לכינור ופסנתר. בוצעה על ידי הפסנתרן דוד גריילסאמר).
אנסמבל מיתר וברכה קול (Abschied - לפי טקסט של רילקה – למצו סופרן ושישה נגנים).
חגיגות 50 שנה לאקדמיה בירושלים (מראות אירופאיים – רביעית קלרינט).
בנוסף לכתיבתו הקונצרטנטית הוא עוסק רבות ביצירה המשלבת מספר תחומי אמנות, בין עבודותיו:
Mavet – יצירה למחול, שני דוברי שוודית ושלושה נגנים (1995) – שעלתה בכוריאוגרפיות שונות באירופה ובארץ וזכתה לעיבודים אמנותיים שונים, ביניהם: וידאודאנס –להזמנת פסטיבל הקיץ של סינמטק מינכן (1998) ועבודת מחול לרקדן סולן ווידאו להזמנת פסטיבל "קולה של המילה" בתיאטרון החאן (2006).
"Las cartas que no llegaron" - לזמרת/שחקנית ופסנתרן, לפי טקסט מספרו של הסופר היהודי אורוגוואי מאוריסיו רוזנקוף – בשיתוף עם סברינה לסטמן, להזמנת הזירה הבין תחומית בירושלים (2005).
"נביעה 70 Herz" - אינסטלציה מוזיקלית בחלל תת-קרקעי - למחשב ושבעה רמקולים, שיצר בשיתוף קבוצת סטודנטים בהוראתו לפסטיבל מוסררה מיקס 2011.
"שבבי עץ" – לצ'לן, שלושה מחשבים, קריין וחמישה רמקולים (בשיתוף עם בית הספר לאמנות מוסררה) – לפי טקסט של יורם קניוק (מתוך "סוס עץ") – להזמנת פסטיבל "אוהבים אמנות" של עיריית תל אביב-יפו (2011).
"אובך" – להרכב קאמרי מורחב וארבעה זמרים (לטקסט של מאר בינשטוק).
הנוקמים הצעירים

"הנוקמים הצעירים" (באנגלית: The AVengerS) הם קבוצה של ילדים שיהיו בשנים 2026 ו-2027 בשני הסרטים הסוגרים בסדרת סרטי "הנוקמים", בשם "הנוקמים: יום הדין", ו"הנוקמים: מלחמות סודיות". הם הצטרפו בגלל אירועי "סוף המשחק".
| --- | --- |

 סוג:  קבוצת גיבורי על
 הוצאה לאור:  היקום הקולנועי של מארוול
 הופעה ראשונה:  הנוקמים: יום הדין (2026)
 הופעה אחרונה:  הנוקמים: מלחמות סודיות (2027)
 יוצרים:  סטן לי   ג'ק קירבי
 מידע
 סטטוס:  פעיל בקרוב
 בסיס:  מגדל האוונג'רס   אחוזת האוונג'רס
הקבוצה כוללת ילדים צעירים שיפורסמו בהמשך.
הנוקמים הצעירים הצטרפו בגלל אירועי "סוף המשחק", בו כמעט כל גיבורי על הלכו לעולמם בקרב עם תאנוס, אז הנוקמים הצעירים הגיעו ועוצרים פשעים.
רקע

בכנס סן דייגו 2022 הוכרזו כל הסרטים החדשים של מארוול, שם הוכרזו שני הסרטים האחרונים בסדרת סרטי "הנוקמים", שבעקבות האירועים בסוף הסרט "סוף המשחק", שם כמעט כל הגיבורים הלכו לעולמם בקרב עם תאנוס. שני הסרטים שיככבו בהם "ההאוונג'רס הצעירים" הם "הנוקמים: יום הדין" ו"הנוקמים: מלחמות סודיות".
ההאוונג'רס הצעירים יהיו בדיוק כמו האוונג'רס הרגילים, רק ילדים צעירים במקום מבוגרים.
הנוקמים: יום הדין

הסרט החמישי בסדרת סרטי "הנוקמים" יצא בשנת 2026 והוכרז בשנת 2022. הסרט יספר על גורל האוונג'רס הרגילים לבין האוונג'רס החדשים, "הנוקמים הצעירים". הסרט אמור להיות בין הטובים בסדרה, הוא אמור לצאת במאי 2026 ולהיות הסרט אחד לפני האחרון בסדרת הסרטים של "הנוקמים" שהתחילה בשנת 2012 בסרט "הנוקמים".
הנוקמים: מלחמות סודיות

הסרט השישי והאחרון בסדרת סרטי "הנוקמים" יצא בשנת 2027 והוכרז בשנת 2022. הוא אמור להיות הסרט בין הטובים בסדרה, כמו קודמו. הסרט ימשיך בדיוק באותה נקודה שהסרט הקודם הסתיים, ולא בטוח בכלל שהאוונג'רס הרגילים יהיו בסרט הזה והקודם לו. הסרט יצא בדיוק שנה אחרי הסרט הקודם, במאי 2027. זהו הסרט האחרון בסדרה שהתחיל בשנת 2012 ונגמר ב-2027, בסרט הזה.
הסדרה המלאה > הטרילוגיה הראשונה

הטרילוגיה וכל סדרת הסרטים החלה בשנת 2012 עם הסרט "הנוקמים" שהצליח מאוד והציג רק את הגיבורים איירון מן, הענק הירוק, תור, קפטן אמריקה, והאלמנה השחורה. בשנת 2015 יצא הסרט השני בסדרה, "הנוקמים: עידן אולטרון", שהציג את אותו הקאסט והצליח גם מאוד. בשנת 2018 יצא הסרט "הנוקמים: מלחמת האינסוף, שהציג את הקאסט המקורי וספיידרמן, שומרי הגלקסיה, תאנוס, וונדה, דוקטור סטריינג', פלקון, הפנתר השחור, ויז'ן, ונוספים.
הסדרה המלאה > הטרילוגיה האחרונה

בשנת 2019 יצא הסרט הרביעי בסדרה, "הנוקמים: סוף המשחק", שהיה הסרט הטוב ביותר מכל הארבעה, ומציג את גורלם של האוונג'רס. בשנת 2026, כ-7 שנים אחרי קודמו, יצא הסרט "הנוקמים: יום הדין", שמציג לראשונה את "הנוקמים הצעירים". בשנת 2027, כשנה אחרי, יצא הסרט האחרון בכל סדרת סרטי "הנוקמים": "הנוקמים: מלחמות סודיות".
נכון להיום, מארוול זה סרטי הקולנוע המצליחים בעולם, ואם לא היה את איירון מן או שהוא היה נכשל בקופות, אז לא היה אפילו סרט אחד של "הנוקמים". סדרת הסרטים הזו היא פריצת דרך בעולם הקולנוע, שהייתה 15 שנים שלמות, משנת 2012 ועד שנת 2027.
יהודה צדקה

| --- | --- |

הרב יהודה יהושע צדקה
 לידה:  13 בינואר 1910 ג' בשבט ה'תר"ע ירושלים, האימפריה העות'מאנית 
 פטירה:  20 באוקטובר 1991 (בגיל 81) י"ב בחשוון ה'תשנ"ב ירושלים
 כינוי:  חכם יהודה, הקול יהודה
 מקום קבורה:  בית הקברות סנהדריה 
 מדינה:  ישראל 
 השכלה:  ישיבת פורת יוסף 
 מקום פעילות:  ירושלים
 תקופת הפעילות:  ? – 20 באוקטובר 1991 
 השתייכות:  חרדים ספרדים
 תפקידים נוספים:  ראש ישיבת פורת יוסף
 חיבוריו:  קול יהודה
 צאצאים:  דוד צדקה  משה צדקה 
 
הרב יהודה (נקרא גם יאודה) יהושע חיים צַדְקָה (ג' בשבט ה'תר"ע, 13 בינואר 1910 – י"ב בחשוון ה'תשנ"ב, 20 באוקטובר 1991) היה ראש ישיבת פורת יוסף, ורב ספרדי בולט, ממייסדיה של רשת מעיין החינוך התורני.
ביוגרפיה

נולד בירושלים בשנת ה'תר"ע, לרב שאול (אחיו של הרב צדקה חוצין) ולשמחה צדקה. נקרא על שם סבו - הרב יהודה סומך מבגדד. השם יהושע נוסף לו על פי חלום של אמו, והשם חיים נוסף כשחלה. אמו הייתה בתה של פרחה, אחותו של הרב יוסף חיים בעל ה"בן איש חי".
בילדותו למד בתלמוד תורה בני ציון ולאחר מכן בישיבת פורת יוסף בעיר העתיקה, והיה לתלמיד מובהק לראש הישיבה רבי עזרא עטיה. בשנת ה'תרצ"ד (1934) נישא לפהימה בטאט.
ביוגרפיה > ישיבת פורת יוסף

בשנת ה'תרצ"ז (1937) מונה על ידי הרב עזרא עטיה למסור שיעורים בישיבת פורת יוסף, כממלא מקומו של הרב אליהו לופס שנפטר באותה שנה.
בשנת ה'תש"ל (1970) נתמנה לראש הישיבה לצד הרב בן-ציון אבא-שאול, והחזיק בתפקיד זה במשך עשרים ואחת שנה עד פטירתו.
בישיבה היה מוסר שיעורים בשיעור הגבוה, ונטה בשיעוריו לקצר במילים. גם כשחלה ונצרך ללכת לרופא, חזר לישיבה לצורך מסירת השיעור.
רוב שנותיו התגורר בשכונת "גאולה", ובשנותיו האחרונות עבר לגור בשכונת "בית ישראל".
במשך שנים רבות היה לומד בחברותא עם הרב ששון מזרחי, ובהיותו כבן שבעים - החליט להיבחן בכולל ש"ס במסגרת מפעל הש"ס שהקים האדמו"ר מצאנז. באותה עת הרב צדקה התבטא בפני תלמידו הרב יעקב תופיק אביעזרי, ואמר לו כי "ללמוד שבעים דף גמרא בחודש זו לא גדלות, אך להיבחן עליהם זו אכן מעלה מיוחדת".
סדר יומו כלל שינה משעות הערב עד חצות, בחצות אמר תיקון חצות ולאחר מכן עסק בלימוד תורה וקבלה. לאחר מכן הלך לישיבה בה שהה לאורך רוב שעות היום.
ביוגרפיה > אחרית ימיו

בשנת ה'תשל"ט (1979) נפטרה אשתו, והוא נשא לאשה את תמר בת מימון סודרי, שהיה השמש בישיבת פורת יוסף בעיר העתיקה. (נפטרה בי"ד באדר, פורים דפרזים, ה'תשס"ז (2007).
כעשר שנים לפני פטירתו עבר התקף לב. בי"ב בחשוון ה'תשנ"ב (1991) נפטר ונטמן בבית הקברות סנהדריה בירושלים.
פסיקותיו ההלכתיות מבוססות על דודו זקנו, הרב יוסף חיים.
ביוגרפיה > השקפתו בענייני המדינה

הרב צדקה היה מקובל על חוגים נרחבים, ונאומיו התקיפים נשמעו מעל במות חוגי ציבור שונים וקוטביים.
נודע כי החזיק בדעות דומות לחכמי העדה החרדית הספרדית, התנגד למוסדות המדינה ומעולם לא הצביע בבחירות, וכמו כן סירב לקבל כסף מהביטוח הלאומי אף שהיה זכאי לכך.
ביוגרפיה > פעילותו הציבורית

הרב צדקה נמנה עם מייסדי רשת מעיין החינוך התורני יחד עם הרב בן ציון אבא שאול והרב עובדיה יוסף.
בנו הרב משה צדקה העיד כי הדאגה לענייני הציבור הייתה חשובה לו, ופעל פעמים רבות לשם כך. בצעירותו היה לוקח את הרב בן ציון חזן, הרב אפרים כהן (אביו של חכם שלום כהן) והרב דוד שרבאני, והיו מסתובבים במעברות העולים החדשים, ומדברים אל ליבם לשכנע אותם לשמירת המצוות והמסורת ולהתקרבות על ערכי הדת.
כאשר נצרך לנסוע למקומות שונים, בעיקר בפריפריה, נהג להקדים ולחפש בית כנסת בו יוכל לנאום ולחזק את הרבים.
מתלמידיו

הרב בן ציון אבא שאול - אשר לימים כיהן לצידו כראש ישיבה
הרב מרדכי אליהו - הראשון לציון (בן אחותו)
הרב עובדיה יוסף - הראשון לציון ומנהיג מפלגת ש"ס
הרב יהודה מועלם - ר"מ בישיבת פורת יוסף
הרב שלום כהן - ראש ישיבת פורת יוסף ונשיא מועצת חכמי התורה
הרב יעקב תופיק אביעזרי - ראב"ד ביתר
הרב דוד בצרי ראש ישיבת המקובלים השלום בירושלים
הרב ראובן שלום שרבאני - תלמידו ומשמשו
משפחתו

אחיו היו רבי מאיר צדקה אשר נפטר בצעירותו, ואחיותיו; מזל-מוזלי – אשת רבי סלמן אליהו, וסלחה חנה – אשת רבי משה סופר, אמו של רבי יצחק שלום סופר.
בנו הרב משה צדקה – מונה במקומו כראש ישיבת פורת יוסף
בנו הרב דוד צדקה – רבה הראשי של פרדס חנה-כרכור
בנו הרב אליהו – ראש כולל דורשי תורה ברמת גן
בנו הרב שאול – ר"מ
בנו הרב שלמה – ר"מ
בתו סימה (שמחה) – נישאה לרבי יעקב שכנזי, מו"צ בעדה החרדית הספרדית ומחבר ספר טהרת יעקב ועוד
חתנו הרב אבנר מרציאנו – ראש כולל בירושלים
גלריה

הרב צדקה (עומד). במרכז הרב בן-ציון אבא-שאול
הרב צדקה בוחן תלמידים
הרב צדקה נואם בהנחת אבן הפינה לישיבת פורת יוסף בשכונת גאולה
מימין לשמאל: הרב עובדיה יוסף, הרב יעקב עדס, הרב מנצור בן שמעון והרב צדקה
השלט שעל קברו של הרב צדקה
ספריו

קול יהודה דרושים על פרשיות השבוע חידושים על הש"ס ומאמרים
לקריאה נוספת

אהרן סורסקי, וזאת ליהודה
הערות שוליים

1 2  אביאל חיים חורי, והרב דוד צדקה, בן פורת יוסף, מוסף תור הזהב, של עיתון הדרך גיליון 11, ו' בחשוון תשע"ח, עמ' 4 והלאה, באתר אוצר החכמה
1 2 3  הרב משה צדקה בריאיון לישראל כהן, לוח הקהילות - גיליון 31, הוצאת איגוד עמלי התורה, עמוד 6
↑  הרב יעקב תופיק אביעזרי בריאיון לישראל כהן, מגזין הקהילות - גיליון כ"ו, ירושלים: איגוד עמלי התורה, ה'תשפ"ב, עמ' 4
↑  באחד מנאומיו הציבוריים למען חיזוק לימוד התורה שהיה חוצב להבות, שבו נכח גם יצחק רבין ניגש האחרון אליו לאחר נאומו, לחץ את ידו ואמר, כי מזה זמן רב שלא שמע נאום שכזה
| 0 | 1 | 2 |
| --- | --- | --- |
| הקודם: עזרא עטיה |  ראש ישיבת פורת יוסף יחד עם הרב בן ציון אבא שאול במקביל לרב שלום כהן | הבא: הרב משה צדקה |
| --- | --- |
בקרת זהויות :  NLI: 987007297429705171  ISNI: 0000 0000 6696 0793  LCCN: n87915464  VIAF: 297784232   WorldCat (עם VIAF): 297784232 
מצבת קברו של הרב יהודה צדקה בבית הקברות סנהדריה